﻿ LUCRAREA NR 4 Tehnici de codare digitală a semnalelor în banda de bază 4 1 Introducere Într-o transmisiune de date, informaţia transmisă poate fi de origine analogică sau numerică Un semnal este considerat numeric (digital) dacă el este discretizat în timp şi în amplitudine, ceea ce înseamnă că amplitudinea sa poate lua doar anumite valori, care rămân constante pe intervale bine precizate de timp (respectiv pe intervalul corespunzător duratei unui simbol) Pentru semnalele analogice, amplitudinea acestora variază de o manieră continuă în timp O informaţie analogică poate fi convertită în numeric, de exemplu semnalele video sau audio De asemenea şi procesul invers este posibil, respectiv conversia din numeric în analogic 4 1 1 Codarea semnalelor în banda de bază Spunem despre o transmisie de date că se face „în banda de bază” dacă semnalul de date nu suferă nici un fel de deplasare spectrală datorată modulaţiei Semnalele în banda de bază sunt supuse atenuărilor introduse de către liniile de transmisie, ele trebuind regenerate periodic în cazul transmisiilor pe distanţe lungi În general, semnalul binar propriu zis nu este transmis pe linia de comunicaţie sub forma sa brută, ci se utilizează diverse tehnici de codare a acestuia în prealabil Motivele care stau la baza acestei codări sunt diverse: Recuperarea tactului necesar unei transmisii sincrone este facilitată de către • secvenţele binare care prezintă tranziţii cât mai numeroase între două stări care corespund unor simboluri Este astfel de dorit evitarea transmiterii unor secveţe de date care să corespundă unor şiruri lungi de 1, respectiv 0 • Formarea spectrală („spectrum shaping”) a semnalului ce se transmite fără a utiliza tehnici de modulare sau filtrare Acest lucru poate fi important de exemplu 1 în aplicaţiile pe liniile telefonice, care introduc atenuări puternice ale semnalului la frecvenţe mai mari de 300kHz • Eliminarea componentei continue din semnal • Utilizarea eficientă a benzii de frecvenţă Se pot transmite date cu un debit mai mare utilizând aceeaşi bandă de frecvenţă 4 2 Prezentarea unor tehnici de codare • Codarea NRZ (Not Return to Zero) Acest tip de codare foloseşte două nivele de tensiune diferite Astfel un „1” logic este reprezentat printr-un nivel pozitiv de tensiune (+V), în timp ce unui „0” îi corespunde fie o tensiune nulă (0V)- în varianta unipolară NRZ, fie o tensiune negativă (-V) dacă ne referim la NRZ bipolar Codarea NRZ cunoaşte câteva variante: - NRZ-L(Level): echivalent cu NRZ (1 - nivel ridicat, 0 – nivel coborât) - NRZ-M(Mark): 1- apare o tranziţie, 0 – nu apare nici o tranziţie - NRZ-S(Space): 1 – nu apare nici o tranziţie, 0 – apare o tranziţie Debitul maxim teoretic care poate fi atins intr-o transmisie NRZ este egal cu dublul benzii de frecvenţă ocupată de către semnal (pot fi transmişi 2 biţi/Hertz) Principalul dezavantaj al codării de tip NRZ îl constituie lipsa tranziţiilor în cazul unor secvenţe lungi de biţi identici, ceea ce poate duce la pierderea sincronizării la receptor • Codarea NRZI (Not Return to Zero Inverted) Utilizări: Fast Ethernet (100 Base Fx), FDDI Codarea NRZI produce o tranziţie în semnal pentru fiecare „1”, iar „0” este reprezentat prin lipsa tranziţiei Se poate observa că transmiterea unui şir lung de „0” poate provoca desincronizări Eficienţa de utilizare a benzii este aceaşi ca la NRZ 2 • Codarea bifazică Se utilizează trei variante ale acestui tip de codare (BIΦ-L, BIΦ-M, BIΦ-S) Prima dintre ele este cunoscută şi sub denumirea de codare Manchester, şi va fi prezentată ulterior În ceea ce priveşte codarea BIΦ-M, ea presupune apariţia unei tranziţii la începutul oricărui interval de bit Dacă bitul este de „1”, atunci o a doua tranziţie va apare la mijlocul intervalului de bit Pentru transmisia unui „0” nu se va mai produce nici un fel de tranziţie Codarea BIΦ-S este exact inversa codării BIΦ-M (tranziţie la începutul intervalului de bit, urmată de o altă tranziţie la jumătatea acestui interval dacă se transmite „0”, sau fără tranziţie dacă se transmite „1”) • Codarea Manchester Utilizări: Ehernet 10Base5, 10Base2, 10BaseT, 10 BaseFL Ideea care stă la baza codării Manchester este aceea de a determina o tranziţie pentru semnalul emis, tranziţie care să apară la mijlocul perioadei de bit Astfel, un „1” e de la nivelul +V la nivelul –V, în timp ce unei tranziţii este reprezentat printr-o tranziţ de la nivelul –V la nivelul +V îi corespunde un „0” Este evident că în acest fel se asigură sincronizarea între emiţător şi receptor, chiar şi în cazul transmisiei unor secvenţe lungi de „0” sau „1” Mai mult decât atât, întrucât simbolurile binare sunt reprezentate prin tranziţii şi nu prin nivele constante (stări) ca la codajul de tip NRZ, scade drastic probabilitatea apariţiei unor erori cauzate de mediul de transmisie Un zgomot care afectează semnalul poate modifica nivelele transmise, dar este puţin probabil că el va duce la inversarea tranziţiei sau la lipsa ei, conducând astfel la erori la recepţie Dezavantajul codării Manchester constă în faptul că, pentru a transmite cu un anumit debit binar, este nevoie de o bandă de frecvenţe disponibilă dublă faţă de cea pe care am utiliza-o în cazul altor tipuri de codare (de exemplu pentru a transmite cu un debit de 10Mbps avem nevoie de o lăţime de bandă de 10MHz) Acest inconvenient face codarea Manchester dificil de utilizat pentru debite ridicate 3 • Codarea Manchester diferenţială Utilizare: reţelele de tip Token-Ring La baza codării Manchester diferenţiale stă prezenţa sau absenţa unei tranziţii la începutul intervalului de tact Astfel, un bit de „1” este reprezentat prin lipsa unei tranziţii, în timp ce fiecare bit de „0” este semnificat prin prezenţa unei tranziţii Avantajele, respectiv dezavantajele acestui tip de codare sunt în general aceleaşi ca la codarea Manchester nediferenţială • Codarea AMI bipolară (AMI-Alternate Mark Inversion) Utilizare: transmisia ADSL (Additional Digital Subscriber Loop) Principiu: zerourile sunt reprezentate printr-un potenţial nul (absenţa semnalului electric pe linie), în timp ce biţii de „1” sunt reprezentaţi alternativ prin tensiuni pozitive (+V), respectiv negative (-V) În acest tip de codare pot exista intervale lungi de lipsă semnal (pentru secvenţe lungi de „0”), lucru care poate duce la pierderea sincronizării Există şi varianta inversată a acestei codări, anume codajul pseudoternar, unde lipsa semnalului simbolizează un bit de „1”, iar „0” este reprezentat alternant prin potenţiale pozitive şi negative Plecând de la codajul AMI, s-au dezvoltat o serie de tehnici de codare care tind să îl înlocuiască pe acesta în sistemele moderne de transmisiuni Vom trata în continuare unele dintre aceste coduri • Codarea B8ZS (Bipolar with 8 Zeros Substitution) Utilizare: standardul T1(transmisie rapidă de voce, date pe fire torsadate sau cablu coaxial) Idee: Plecând de la codajul AMI bipolar, se înlocuiesc secvenţele de 8 zerouri consecutive, cu secvenţe în care să apară tranziţii pentru a se evita astfel pierderea sincronismului Astfel: - dacă impulsul anterior acestei secvenţe de „0” este de nivel pozitiv, atunci codul corespunzător este 000+-0-+; - dacă impulsul anterior acestei secvenţe de 8 zerouri este de nivel negativ, atunci codul corespunzător este 000-+0+-; 4 Utilizarea acestui tip de codare va produce două violări ale alternanţei “+ -“, situaţie care este improbabil să fie cauzată de către un zgomot • Codarea HDB-3 (High Density Bipolar Order 3) Utilizare: standardele E1, E3 Principiu: Se doreşte din nou evitarea desincronizărilor ce ar putea apare la secvenţe de “0” lungi Acest inconvenient este combătut astfel: dacă apare un şir de 4 zerouri consecutive, ultimul bit este înlocuit cu o tensiune de aceeaşi polaritate cu a ultimului bit de “1” introdus (viol de bipolaritate) Această măsură ar putea duce însă la apariţia unei componente continue semnificative De exemplu, şirul 100000000, ar putea fi codat astfel : +000+000+ Pentru a evita asemenea situaţii, fiecare bit de viol de bipolaritate trebuie ales de semn schimbat faţă de precedentul Tot pentru a evita introducerea unei componente continue în semnal trebuie respectate regulile: - dacă numărul de „1” de după ultimul viol de bipolaritate este par, atunci un grup de 4 zerouri consecutive se înlocuieşte cu secvenţa „+00+” în cazul în care ultimul nivel nenul de dinaintea acestei secvenţe a fost negativ, respectiv cu „-00-” în caz contrar; - dacă numărul de „1” ce urmează ultimului viol de bipolaritate este impar, atunci un grup de 4 zerouri consecutive se înlocuieşte cu secvenţa „000+” în cazul în care ultimul nivel nenul de dinaintea acestei secvenţe a fost pozitiv, respectiv cu „000-” în caz contrar Un exemplu de codare HDB- 3 este ilustrat mai jos: Viol de bipolaritate Viol de bipolaritate Viol de bipolaritate Fig 1 : Exemplu de codare HDB-3 5 • Codarea 4B/5B NRZI Utilizare: FDDI, 100Base-X Această schemă este de fapt o combinaţie de 2 algoritmi de codare Pentru a înţelege semnificaţia acestei alegeri, să considerăm pentru început alternativa simplă a schemei NRZ Cu NRZ, o stare a semnalului reprezintă „1” binar, şi o altă stare reprezintă „0” binar Dezavantajul clasic al acestei abordări îl reprezintă absenţa sincronizării În schema de codare 4B/5B, codarea se face cu 4 biţi odată Fiecare 4 biţi de semnal sunt codaţi într-un cuvânt de 5 biţi de cod Eficienţa acestei codări este de 80%: pentru a transmite date cu un debit de 100Mbps este necesară o lăţime de bandă disponibilă de 125MHz De remarcat că modul de transmisie al biţilor cuvântului de cod nu se specfică Se utilizează de obicei codarea NRZI (ajungându-se la un necesar de bandă de 62 5 MHz) sau codarea MLT-3 (lăţime de bandă necesară de 31 25MHz) Deoarece pentru a coda cele 16 combinaţii posibile de câte 4 biţi utilizăm doar 16 mân alte 16 grupuri care nu sunt din cele 32 de combinaţii posibile de câte 5 biţi, ră utilizate Cuvintele de cod sunt astfel alese încât să nu existe mai mult de două zerouri succesive şi mai puţin de două tranziţii (doi de „1”- în codaj NRZI) în cuvîntul de cod de 5 biţi Pentru codare se foloseşte următorul tabel: Date Cod Date Cod Simboluri speciale Cod 0000 11110 1000 10010 Q (Quiet) 00000 0001 01001 1001 10011 I (Idle) 11111 0010 10100 1010 10110 H (Halt) 00100 0011 10101 1011 10111 J (Start delimiter) 11000 0100 01010 1100 11010 K (Start delimiter) 10001 0101 01011 1101 11011 T (End delimiter) 01101 0110 01110 1110 11100 S (Set) 11001 0111 01111 1111 11101 R (Reset) 00111 Tabel 1: Tabela de codare 4B/5B Să considerăm de exemplu secvenţa binară de intrare 10000101111 Ea este împărţită în grupuri de câte 4 biţi, care se codează conform tabelei de codare : 6 1 0 0 0 0101 111 Tabela de codare 10 0 1 0 01011 1110 Fig 2 : Exemplu de codare 4B/5B Grupurile de cod care rămân nefolosite sunt fie declarate invalide, fie capătă rolul de simboluri de control a transmisiei, aşa cum se observă în tabelul de codare • Codare MLT-3 (MultiLevel Transmission-3) Utilizare: Fast Ethernet 100BaseTx, 100BaseT4 Cu toate că 4B/5B-NRZI este eficace pe fibră optică, el nu poate fi folosit şi în transmisiile pe fire torsadate Cablul UTP acţionează asupra semnalului transmis asemănător cu un filtru trece-jos, atenuând componentele de înaltă frecvenţă şi distorsionând astfel puternic secvenţa de date Principiul codării MLT este următorul: numai biţii de „1” produc o schimbare de stare a semnalului transmis în linie, în timp ce biţii de „0” lasă nemodificată starea corespunzătoare bitului anterior Biţii de „1” sunt codaţi succesiv prin 3 stări: +V, 0, -V Marele avantaj al acestui tip de codare este reducerea semnificativă a benzii necesare pentru un debit cerut, graţie folosirii celor 3 stări: pentru un debit de 100Mbps lăţimea de bandă necesară este de doar 25MHz 7 4 3 Mersul lucrării 4 3 1 Programul de simulare Pentru simularea modalităţilor de codare prezentate se va folosi un program de simulare denumit Project1 La accesarea acestui program, se va deschide fereastra principală, prezentată mai jos Fig 2 : Fereastra principală a programului de simulare După cum se poate observa, există în partea de stânga sus a ferestrei butonul „Tipuri de codare” cu ajutorul căruia se poate selecta oricare dintre tipurile de codare prezentate Este posibilă generarea manuală sau automată a secvenţei care va fi codată Bitul curent generat, modalitatea lui de codare precum şi tipul de tensiune corespunzător pot fi de asemenea vizualizate În partea de jos a ferestrei este redată forma tensiunii trimise în linie conform secvenţei binare ce trebuie codată 8 4 3 2 Sarcini de îndeplinit de către studenţi • Se va citi cu atenţie partea teoretică a lucrării, încercându-se înţelegerea principiilor care stau la baza metodelor prezentate • Se va genera o secvenţă de 12 de biţi, care va fi codată în mod succesiv utilizând următoarele tipuri de codare : NRZ-L, BIΦ-(L, M, S), Manchester, Manchester diferenţial, AMI binar, B8ZS, HDB3 (pentru acesta veti folosi o secvenţă mai lungă, de 24 de biţi, care să conţină cel puţin două subşiruri de patru de „0” consecutivi), 4B/5B NRZI, MLT-3 Se va reprezenta grafic pe hârtie milimetrică evoluţia în timp a tensiunii electrice pentru fiecare dintre aceste tipuri de codare 9